“ዛሬ ላይ ሠላም አዲስ አደጋ ገጥሞታል፤ የዘንድሮው የዓለም የሠላም ቀን ትኩረቱን በአየር ንብረት ለውጥ ላይ አድርጓል” አንቶኒዮ ጉቴሬዝ
ባሕር ዳር፡ መስከረም 10/2012 ዓ.ም (አብመድ) ዓለም አቀፉ የሠላም ቀን በየዓመቱ መስከረም 10 ይከበራል፡፡ የዘንድሮው ዓለም አቀፉ የሠላም ቀን የትኩረት አቅጣጫውን ስለተፈጥሮ እየመከረ “የአየር ንብረት ለውጥ ለሠላም” በሚል መሪ ሐሳብ ይከበራል፡፡የተባበሩት መንግሥታት ድርጀት ቀኑን አስመልከቶ ባወጣው መግለጫው የአየር ንብረት ለውጥ በዓለም አቀፍ ደረጃ ግልፅ የሆነ የሠላም እና ደኅንነት አደጋ ጥሏል ብሏል፡፡ በሰው ሰራሽ ግጭቶች ከመኖሪያ ቀየው ከሚፈናቀለው የዓለማችን ሕዝብ በሦስት እጥፍ በተፈጥሮ አደጋ የሚፈናቀለው ሕዝብ በልጧል፡፡ ምግብ፣ መጠለያ፣ ንፁህ የመጠጥ ውኃ እና የአየር እጥረት በአየር ንብረት ለውጥ ምክንያት ያጋጠማቸው ሕዝቦች በሚሊዮን የሚቆጠሩ ናቸው፡፡